Tõendamise osas järgitakse Kreeka  õigussüsteemis "pooltel lasuva tõendite esitamise kohustuse põhimõtet". See tähendab, et kohus tegutseb ainult poole taotluse alusel ja teeb otsuse poolte esitatud ja tõendatud faktiliste väidete ning lisatud menetlusdokumentide põhjal. Menetlustoimingud teostatakse poole algatusel, kui õigusaktides ei ole sätestatud teisiti. Mõlemad pooled peavad tõendama ainult neid asjaolusid, mis mõjutavad kohtuasjas otsuse tegemist ning mis on vajalikud poole iseseisva väite või vastuväite tõendamiseks. Poole taotlus, mis ei  ole põhistatud, lükatakse tagasi.